ภาษาษะมูดิก

ภาษาษะมูดิก (Thamudic; الثمودية) ตั้งชื่อตามเผ่าษะมูด เป็นกลุ่มอักษรที่แกะสลักไว้บนจารึกจำนวนมากในชุดตัวอักษรอาระเบียเหนือโบราณที่ยังไม่ได้รับการศึกษาอย่างจริงจัง ข้อความเหล่านี้พบครอบคลุมพื้นที่กว้างใหญ่ตั้งแต่ตอนใต้ของซีเรียไปจนถึงเยเมน
ใน ค.ศ. 1937 Fred V. Winnett แบ่งอักษรเหล่านี้ออกเป็น 5 หมวดหมู่แบบหยาบ ๆ เป็น A, B, C, D, E
ใน ค.ศ. 1951 มีการบันทึกจารึกเพิ่มอีกประมาณ 9,000 รายการในบริเวณตะวันตกเฉียงใต้ของซาอุดีอาระเบีย ซึ่งได้รับการระบุชื่อว่า ษะมูดิกตอนใต้

ษะมูดิก A ปัจจุบันรู้จักกันในชื่อตัยมานิติก
ษะมูดิก E ปัจจุบันรู้จักกันในชื่อฮิสมาอิก
ษะมูดิกตอนใต้ยังเป็นที่รู้จักกันในชื่อษะมูดิก F

 รูปแบบ 
 ษะมูดิก B 
จารึกษะมูดิก B ส่วนใหญ่กระจุกตัวอยู่ในอาระเบียตะวันตกเฉียงเหนือ แต่บางครั้งก็พบได้ในซีเรีย อียิปต์ และเยเมน

 ษะมูดิก C 
จารึกษะมูดิก C กระจุกตัวอยู่ในนัจญด์ แต่ยังพบได้ทั่วอาระเบียตะวันตกเช่นกัน โดยทั่วไปมีคำว่า wdd ที่ไม่ทราบความหมาย

 ษะมูดิก D 
จารึกษะมูดิก D กระจุกตัวอยู่ในอาระเบียตะวันตกเฉียงเหนือ และมีอันหนึ่งอยู่ริมสุสานแนบาเทียนที่เฮกรา (มะดาอินศอเลียะห์) มีอายุถึง ค.ศ. 267 (JSNab 17) จารึกหลายอันเริ่มต้นด้วยคำว่า 'n "ข้า (คือ)" เดิมอ่านผิดเป็น zn และตีความเป็นสรรพนามบ่งชี้ว่า "นี่ (คือ)"

 ษะมูดิก F (ษะมูดิกตอนใต้) 
ตำราษะมูดิกมาจากคาบสมุทรอาหรับฝั่งตะวันตกเฉียงใต้และน่าจะมีแค่ชื่อ แม้ว่าชื่อบางส่วนมีตัมมีม (mimation) และตัวอย่างหนึ่งที่มีคำนำหน้านามที่กำหนดแน่ชัดว่า hl- */hal/

 อ้างอิง 

 อ่านเพิ่ม 



 แหล่งข้อมูลอื่น 
Smithsonian National Museum of Natural History - Pre-Islamic Period Inscriptions - Thamudic
Article from the Departmental Journal published by the Arab Writers Union in Damascus (in Arabic)

หมวดหมู่:ภาษาโบราณในทวีปเอเชีย